|  |
| --- |
| Ivan Kušan, Koko u Parizu  **ODGOJNO-OBRAZOVNI ISHODI NA RAZINI PREDMETNOG KURIKULUMA:**  OŠ HJ B.5.1. Učenik obrazlaže stavove u vezi s pročitanim tekstom.  razrada:   * izražava doživljaj o književnome tekstu * razvija sposobnost fantazijskoga mišljenja: doživljavanjem pročitanoga izražava vlastite osjećaje, stavove i vrijednosti * komentira i obrazlaže vlastito razumijevanje književnoga teksta * prepoznaje glavne ideje i problematiku književnoga teksta i povezuje ih sa stvarnošću   OŠ HJ B.5.2. Učenik razlikuje temeljna žanrovska obilježja književnoga teksta.  razrada:   * uočava književnost kao umjetnost riječi * objašnjava razliku između književnih i ostalih tekstova navodeći primjere * razlikuje tekstove prema poetskim, proznim i dramskim obilježjima na osnovi tematike, likova i načina izlaganja, strukture teksta   OŠ HJ B.5.3. Učenik obrazlaže vlastiti izbor književnoga teksta uočavajući svrhu književnoga teksta.  razrada:  - izražava vlastiti doživljaj književnoga teksta  - obrazlaže razloge vlastitog izbora književnoga teksta  - dijeli vlastito čitateljsko iskustvo predstavljajući pročitani književni tekst prema uputama ili unaprijed postavljenim zadatcima |

|  |
| --- |
| **ODGOJNO-OBRAZOVNI ISHODI NA RAZINI AKTIVNOSTI**  Učenik:  ‒ aktivno sudjeluje u heurističkom razgovoru  ‒ rješava kviz odgovarajući na zadana pitanja  ‒ komentira odgovore drugih učenika |
| ‒ osmišljava motivacijski govor  ‒ rješava nastavne listiće  ‒ ponavlja pojmove sintezom kroz igru  ‒ razlikuje točne od netočnih tvrdnji  ‒ vršnjački vrednuje drugog učenika |

**MEĐUPREDMETNE TEME:** osobni i socijalni razvoj, učiti kako učiti

**Učiti kako učiti - Primjena strategija učenja i upravljanja informacijama**

\* uku A.3.2.

2. Primjena strategija učenja i rješavanje problema

Učenik se koristi različitim strategijama učenja i primjenjuje ih u ostvarivanju ciljeva učenja i rješavanju problema u svim područjima učenja uz povremeno praćenje učitelja.

\* uku A.3.3.

3. Kreativno mišljenje

Učenik samostalno oblikuje svoje ideje i kreativno pristupa rješavanju problema.

**Osobni i socijalni razvoj -**

**Ja i drugi**

\* osr B.3.2. Razvija komunikacijske kompetencije i uvažavajuće odnose s drugima.

**Ja i društvo**

\* osr C.3.2. Prepoznaje važnost odgovornosti pojedinca u društvu

U suradnji s osječkim MLU osmišljen je dvosat lektire I. Kušan „Koko u Parizu“, a radionice su zamišljene da učenici s knjižničarkom, muzejskom pedagoginjom i učiteljicom prolaze dnevnik čitanja na kreativan način, a zatim, inspirirani umjetninama iz fundusa MLU-a izrađuju likovne radove kako bi što lakše savladali i usvojili pročitano.

Prateći pustolovine Koka u Parizu i potrage za čuvenom Mona Lisom učenici su tragali za umjetninama koje su „nestale“ s aktualne izložbe Akvizicije MLU Osijek.

1. aktivnost – uvod – spoji pojmove

Učenici spajaju pojmove vezane uz lektiru. Pojmovi su otisnuti na tvrđem papiru te izrezani na kartice/pravokutnike.

1. aktivnost – spoji izjavu s likom

Na isti način rade 2. aktivnost. Pojmovi su otisnuti na tvrđem papiru te izrezani na kartice/pravokutnike.

Nakon što su odradili obje aktivnosti, spojene pojmove lijepe na veliki hamer na zidu.

1. aktivnost – obilazak galerije MLU Osijek

Učenici obilaze galeriju te gledaju 5 izloženih, odabranih portreta. Slušaju o autoru i tehnikama. Uočavaju sličnosti i razlike. Uspoređuju sliku Mona Lise s jednom od 5 pogledanih portreta. Rade u paru te ispunjavaju T - tablicu „sličnosti i razlike“. Naglas komentiraju napravljeno i analiziraju tuđe odgovore.

1. aktivnost – rješavanje križaljke

Učenici rješavaju zadanu križaljku na nastavnom listiću. Analiza odgovora/rješenja.

1. aktivnost

Učenici pišu (pojedinačno) javni govor na temu motiviranja građana/učenika na obilaske kulturnih ustanova.

Zadatak: metoda *sastavljanja (Pišem govor…)*

- rubrika za vrednovanje

Napišite govor u kojem se vi objašnjavate zbog čega je važno posjećivati muzeje i galerije te u kojem motivirate građane/učenike da posjete iste.

|  |  |  |
| --- | --- | --- |
| **VRŠNJAČKO**  **VREDNOVANJE** |  |  |

|  |  |  |  |
| --- | --- | --- | --- |
| smjernice | **OSTVARENO U POTPUNOSTI** | **DJELOMIČNO OSTVARENO** | **POTREBNO DORADITI** |
| Govor ima 3 kompozicijska dijela i poštuje zadanu duljinu (150 riječi). |  |  |  |
| Mišljenje je potkrijepljeno argumentima. Sadržaj govora je zanimljiv slušateljima i pokazuje poznavanje teme. |  |  |  |
| Govornik  je svrhovito koristio govorne vrednote (stanku, jasnoću, brzinu, primjerenu boju glasa…). Govori tečno i razgovijetno. |  |  |  |

SVEUKUPNO: \_\_\_\_\_\_\_\_\_\_\_\_\_\_

|  |
| --- |
|  |
|  |
|  |
|  |